### Beslutning

Fremsendes til Børn og Unge-udvalget til behandling i henhold til beslutning i byrådets møde den 18. december 2019.

Forslag om faglige indsatser målrettet børnenes tidlige sproglige kompetencer samt forældreansvar og -kompetencer i forbindelse med udmøntningen af et attraktivt skoletilbud.

### Resumé

Partierne i [adresse] har den 22. maj 2019 indgået en aftale om et attraktivt skoletilbud i [adresse], [adresse] og [adresse]. Skoletilbuddet skal bidrage til, at bydelene udvikler sig i social balance, hvor børnene går på den lokale skole. Samtidig skal børnene have muligheder for at klare sig lige så godt som børn i resten af kommunen.

Byrådet har den 14. august 2019 vedtaget aftalen og besluttet, at aftalen gennemføres via en række byrådsbeslutninger i de kommende år, herunder om faglige indsatser.

Med afsæt i aftalen iværksættes ekstra sundhedsplejeforløb, forældreforløb og hjemmebesøg, som skal bidrage til, at børnene i bydelene får en god start på livet, udvikler gode sprogkundskaber, samt at forældreansvar og -kompetencer styrkes. Der er solid viden om, at det er vigtigt for børnenes videre læring, udvikling og trivsel, at der sættes tidligt ind allerede i de første leveår.

Det indstilles hermed, at indsatserne godkendes og udmøntes som beskrevet.

### Indstilling

Det indstilles:

At 1) der iværksættes tilbud om ekstra sundhedsplejebesøg til familier med 0-1-årige børn i [adresse], [adresse] og [adresse].

At 2) at der iværksættes tilbud om forældreforløb til forældre til børn i dagtilbuddene i [adresse], [adresse] og [adresse].

At 3) at der iværksættes hjemmebesøg hos familier til børn i dagtilbud og indskoling i [adresse], [adresse] og [adresse].

### Sagens forløb

28-11-2019 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 02-12-2019 Magistraten

Fremsendes til [adresse] med bemærkning, at Magistraten i mødet den 2. december 2019 anbefaler, at byrådet tiltræder Magistratsafdelingen for Børn og Unges indstilling af 20. november 2019.

 18-12-2019 [adresse]
Fremsendes til Børn og Unge-udvalget til behandling i henhold til beslutning i byrådets møde den 18. december 2019.
 15-01-2020 Børn og Unge-udvalget
Udvalget kunne enstemmigt tiltræde indstillingen i overensstemmelse med Magistratens anbefaling.
 22-01-2020 [adresse]
Beslutning ikke frigivet